આ બાતમીના આધારે એસીબીના અધિકારીઓની ટીમે મોડી રાત્રે સામખિયાળી ચેકપોસ્ટ નજીક ઓપરેશન શરૂ કરી આરટીઓની ટેકસ ચોરીનું કૌભાંડ ઝડપી લીધું હતું. સામખિયાળી ચેકપોસ્ટ પરથી રોજની સંખ્યાબંધ ટ્રકો માલ ભરીને પસાર થાય છે અને તમામને આરટીઓનો ટેકસ ભરવાનો હોય છે. આ ટેકસ ન ભરવો પડે તે માટે સામખિયાળી ચેકપોસ્ટ નજીક કેટલાંક તત્ત્વોએ રોડની અંદરની સાઇડમાં બેથી અઢી કિલોમીટર કાચા રસ્તા બનાવી માલ ભરેલ ટ્રકોની આવનજવન કરતા હતા. આ છૂપા રસ્તાઓ એસીબીએ શોધી કાઢતાં ભયભીત ટ્રકચાલકો ટ્રક મૂડીને નાસી ગયા હતા. પોલીસે માલ ભરેલી ૭૦ જેટલી ટ્રક કબજે કરી સઘન કાર્યવાહી શરૂ કરી છે.